text: Konflikt udløser hackerangreb
  23 juli 2012 kl. 06.51
  Blokaden mod restaurant Vejlegården får hackere til at angribe fagforbunds hjemmesider.
  Hackere har angrebet flere fagforbunds hjemmesider.
  Det er bl.a. gået ud over 3F, der i fire måneder har blokeret restaurant Vejlegården, fordi restauratøren ikke vil indgå overenskomst med 3F.
  Blokaden betyder, at restauranten ikke kan få post, annoncere i den lokale avis og få fjernet skrald.
  Til gengæld betyder hackernes angreb, at 30.000 dagpengemodtagere, som normalt udfylder dagpengekortet over internettet, ikke kan gøre det i de kommende dage.
  Nu har hackerne også anbrebet hjemmesiderne for LO og HK.
  Angrebet betyder, at arbejdsløse HK-medlemmer, der endnu ikke har nået at udfylde deres dagpengekort, risikerer at stå uden indkomst 1. august.
  